ৰামৰ পিণ্ড দান
<big>৩৮ অধ্যায়<big> 

ৰামৰ পিণ্ড - দান 

<big>পদ ।<big>

সীতা দীৰ্ঘৰাৱে কান্দি বোলন্ত শ্বশুৰ ।

তোমাৰ বিনাশ শুনি ভৈলোঁ মসিমূৰ ॥১

বাপে নিজ জীউ যেন পালিলেক মোক ।

কাক দেখি পাসৰিবোঁ সেহৰিৰ শোক ॥২

লক্ষ্মণে বোলন্ত মই নৰক সাধিলোঁ ।

বাপক নিষ্ঠুৰ বুলি পুনু নেদেখিলোঁ ॥৩

শ্ৰীৰাম লক্ষ্মণ সীতা কান্দিলা বহুত ।

প্ৰবোধিয়া বুলিলন্ত কৈকেয়ীৰ সুত ॥৪

উঠাঁ উঠাঁ দাদা শোক এৰিয়োক সৰ্ব্ব ।

ৰঘুৰ বংশৰ সবে তোমাতেসে গৰ্ব্ব ॥৫

নিৰন্তৰে প্ৰজাৰ তুমিসি নিজ নাহা ।

ক্ৰন্দনক ত্যজিয়া অঞ্জলি কাৰ্য্য চাহাঁ ॥৬

মাজ কৰি সীতাক লক্ষ্মণ ভৈলা আগ ।

পাচে ৰাম চলন্ত বিষাদে নেৰে লাগ ॥৭

জানকীক আগ কৰি জলত নামিল ।

নদীজলে বুৰদিয়া অঞ্জলি কৰিল ॥৮

ইঙ্গুদীৰ দ্ৰৱ আম জাম আদি ফল ।

একখান কৰিলন্ত মন্দাকিনী জল ॥৯

কুশ পাৰি ভূমিত উপৰে পিণ্ড দিল ।

হেৰা পিণ্ডলোৱাঁ বনে যেহেন মিলিল ॥১০

দক্ষিণক সমুখে অঞ্জলি দিল জল ।

নান্তিল ভূমিৰ ভোগে ভুঞ্জা বনফল ॥১১

তিতা ছালে পাইলা গৈয়া থান আপোনাৰ ।

তিনিহন্তে বৰ শোকে কান্দিলা অপাৰ ॥১২

ভৰতৰ লক্ষ্মণে গ্ৰীৱত ধৰি টানি ।

আস বাপ বুলিয়া কান্দিল দীৰ্ঘ বাণী ॥১৩